YGG เสน่ห์ล้น! ปิดสมุดทะเบียน โผล่ชื่อ BTS ถือเฉียด 10%
YGG เสน่ห์ล้น! ปิดสมุดทะเบียน โผล่ชื่อ BTS ถือเฉียด 10%
YGG เสน่ห์ล้น! ปิดสมุดทะเบียน โผล่ชื่อ BTS ถือเฉียด 10%
24 มี.ค. 2564

ผู้สื่อข่าวรายงานว่า จากการสำรวจโครงสร้างผู้ถือหุ้นใหญ่ของ บริษัท อิ๊กดราซิล กรุ๊ป จำกัด (มหาชน) หรือ YGG พบว่าหลังจากปิดสมุดทะเบียนรายชื่อผู้ถือหุ้น ล่าสุด เมื่อวันที่ 15 มี.ค. 2564 ปรากฏรายชื่อของบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ถือครองหุ้นจำนวน 16,638,000 หุ้น (คิดเป็นสัดส่วน 9.24%) ของจำนวนหุ้นจดทะเบียนทั้งหมด
เนื่องจากก่อนหน้าทาง BTS มีการทำรายการเข้าซื้อหุ้น YGG เพิ่มเติมไปเมื่อวันที่ 22 ธ.ค. 2563 จำนวน 12,150,100 หุ้น (คิดเป็นสัดส่วน 6.75%) โดยหลังจากทำรายการดังกล่าวส่งผลให้ทาง BTS ถือหุ้นเป็นสัดส่วน 9.24% ของจำนวนหุ้นจดทะเบียนทั้งหมด
สำหรับสัดส่วนการถือหุ้นก่อนและหลังมีการเปลี่ยนแปลงเป็นดังนี้

(คลิกที่ภาพเพื่อขยายขนาดตาราง)
โดยการเข้าซื้อหุ้นของทาง BTS เพิ่มเติมเข้ามาครั้งนี้ จะส่งผลให้ BTS ได้รับเงินปันผลจาก YGG สำหรับประจำปี 2563 โดยงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 ที่ทางคณะมติที่ประชุมอนุมัติเห็นชอบจ่ายเงินปันผลในอัตราหุ้นละ 0.115 บาท ซึ่งวันที่ไม่ได้รับสิทธิปันผล (XD) ในวันที่ 22 เม.ย. 2564 ส่วนวันที่จ่ายปันผลในวันที่ 14 พ.ค. 2564
อย่างไรก็ตามแต่จากกรณีที่ทาง ฺBTS เพิ่มสัดส่วนการถือหุ้น YGG เป็น 9.24% ของสิทธิออกเสี่ยงทั้งหมด หลายฝ่ายตั้งข้อสงสัยว่าเป็นแค่เพียงเพื่อเป็นการต่อยอดธุรกิจร่วมกัน รวมทั้งมีความเชื่อมั่นยังพื้นฐานของ YGG ด้วยเป็นผู้ออกแบบและจัดทำคอมพิวเตอร์กราฟฟิคเกี่ยวกับงานโฆษณา ภาพยนตร์ และเกม ซึ่งเป็นธุรกิจที่ได้รับอานิสงส์จากการเปลี่ยนแปลงพฤติกรรมของผู้บริโภคในช่วงที่มีการแพร่ระบาดของโควิด-19
ด้านผลประกอบการ YGG งวดปี 2563 สิ้นสุดวันที่ 31 ธันวาคม 2563  บริษัทมีกำไรสุทธิ 56.57 ล้านบาท จากงวดเดียวกันของปีก่อนมีกำไรสุทธิ 48.63 ล้านบาท
 
 
 